Medaljen er utformet av Forsvarets rådgiver i heraldikk Thorbjørn Bergersen. Den har et purpurfarget kors oppå en krans, og har en diameter på 33 mm. På advers er det et halvt sverd med spissen ned inni korset. Statuttene omtaler motivet på korset som et «nedadgående brukket sverd». På revers er det påskriften «FOR LAND OG FOLK», samt inngravert navnet på personen den er tildelt til på en horisontal stripe. Medaljen er festet i et medaljebånd som er rødt med loddrette fire millimeter purpurfargede striper på sidene.